Diari Oficial de la Generalitat Valenciana


Sumari del DOGV 8487, del 15-02-2019 (2019/1121)

RESOLUCIÓ de 21 de gener de 2019, de la Direcció General d'Indústria i Energia, per la qual es revoca la resolució de la Direcció General d'Indústria i Energia de data 25.05.2016, mitjançant la qual es va autoritzar l'actuació com a entitat col·laboradora de l'Administració a Marsan Ingenieros, SL Unipersonal, conforme al Reial decret 863/1985, de 2 d'abril, pel qual s'aprova el Reglament general de normes bàsiques de seguretat minera.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8487

Data del DOGV
:   15-02-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/1121


Data del document
:   21-01-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 21 de gener de 2019, de la Direcció General d'Indústria i Energia, per la qual es revoca la resolució de la Direcció General d'Indústria i Energia de data 25.05.2016, mitjançant la qual es va autoritzar l'actuació com a entitat col·laboradora de l'Administració a Marsan Ingenieros, SL Unipersonal, conforme al Reial decret 863/1985, de 2 d'abril, pel qual s'aprova el Reglament general de normes bàsiques de seguretat minera. [2019/1121]  
Vist l'escrit presentat pel representant de Marsan Ingenieros, SL Unipersonal de data (R.E.D: 09.11.2018), mitjançant el qual comunica el cessament voluntari de l'activitat d'inspecció de Marsan Ingenieros, SL Unipersonal, amb CIF X68387595, com a entitat col·laboradora de l'Administració en l'àmbit de la mineria, així com la comunicació per correu electrònic de data 23.11.2018 de la Secretaria de Direcció d'Operacions de l'Entitat Nacional d'Acreditació (d'ara en avant ENAC), i que la comissió d'acreditació de ENAC, en la seua reunió núm. 41/18 celebrada el dia 16.11.2018, va decidir prendre nota de la decisió de Marsan Ingenieros, SL Unipersonal de no mantenir, i per tant, retirar l'acreditació núm. 45/EI648 concedida amb data 12.03.2018 (procedeix de la núm. OC-I/251 de data 27.01.2012), per a l'activitat com a entitat col·laboradora de l'Administració a l'empara del que es disposa en l'article 11 del Reglament general de normes bàsiques de seguretat minera, aprovat per Reial decret 863/1985, de 2 d'abril.  
  
Antecedents de fet  
Primer. La Resolució de data 25.05.2016 de la Direcció General d'Indústria i Energia, autoritza l'entitat Marsan Ingenieros, SL Unipersonal per a l'activitat d'inspecció com a entitat col·laboradora de l'administració conforme al Reial decret 863/1985, de 2 d'abril, pel qual s'aprova el Reglament general de normes bàsiques de seguretat minera.  
  
Segon. La Resolució de la Direcció General d'Indústria i Energia de data 25.07.2018, va acordar suspendre temporalment l'autorització atorgada per aquest centre directiu amb data 25.05.2016, per la qual s'autoritza l'actuació com a entitat col·laboradora de l'Administració a Marsan Ingenieros, SL Unipersonal, conforme al Reial Decret 863/1985, de 2 d'abril, pel qual s'aprova el Reglament general de normes bàsiques de seguretat minera.  
Tercer. L'escrit presentat pel representant de Marsan Ingenieros, SL Unipersonal de data (R.E.D.: 09.11.2018), mitjançant el qual comunica el cessament voluntari de l'activitat d'inspecció de Marsan Ingenieros, SL Unipersonal, amb CIF R63279750, com a entitat col·laboradora de l'Administració en l'àmbit de la mineria.  
Quart. La retirada de l'acreditació núm. 45/EI648, emesa per l'Empresa Nacional d'Acreditació (ENAC), acordada per la Comissió d'Acreditació d'ENAC en la reunió núm. 41/18, celebrada el dia 16.11.2018, que va entrar en vigor el mateix dia.  
  
Fonaments de dret  
Primer. El Reial decret 249/2010, de 5 de març, pel qual s'adapten determinades disposicions en matèria d'energia i mines al que es disposa en la Llei 17/2009, de 23 de novembre, sobre el lliure accés a les activitats de serveis i el seu exercici, i en la Llei 25/2009, de 22 de desembre, de modificació de diverses lleis per a la seua adaptació a la Llei sobre el lliure accés a les activitats de serveis i el seu exercici, en el seu article primer modifica l'article 11 del Reglament general de normes bàsiques de seguretat minera, aprovat per Reial decret 863/1985, de 2 d'abril, i estableix la possibilitat que l'autoritat minera utilitze per a la posada en servei les Entitats Col·laboradores de l'Administració (ECA), les quals en actuar en l'àmbit del Reglament general de normes bàsiques de seguretat minera es regiran, en el no específicament regulat en aquest article, pel que es disposa per als organismes de control autoritzats en la secció 1a, capítol IV, del Reglament de la infraestructura per a la qualitat i la seguretat industrial, aprovat pel Reial decret 2200/1995, de 28 de desembre.  
  
Segon. El Reial decret 2200/1995, de 28 de desembre, modificat pel Reial decret 338/2010, de 19 de març, pel qual s'aprova el Reglament d'infraestructura per a la qualitat i seguretat industrial, desenvolupa els aspectes continguts en la Llei 21/1992, de 16 de juliol, d'indústria, en referència als organismes i entitats que operen en el camp de la qualitat i de la seguretat industrial, contemplats en el títol III de la citada Llei d'indústria.  
Tercer. Les entitats col·laboradores de l'Administració tenen el seu marc d'actuació en el Reglament general de normes bàsiques de seguretat minera, aprovat per Reial decret 863/1985, de 2 d'abril, devent aquestes no solament estar acreditades per ENAC, sinó també estar autoritzades per l'administració competent.  
Quart. L'article 48.3 Reial decret 2200/1995, estableix que les habilitacions podran ser revocades, entre altres, quan siga retirada l'acreditació de l'article 42 per part de l'entitat d'acreditació, i el seu article 48.4 estableix que el cessament voluntari de l'activitat per part de l'organisme de control produirà l'extinció de la vigència de l'habilitació.  
  
Cinqué. L'article 11 del Reial decret 863/1985, de 2 d'abril, estableix que les autoritzacions atorgades a les referides entitats, tindran validesa per a tot el territori espanyol.  
Igualment, el citat article assenyala que les ECA, en actuar en l'àmbit del Reglament general de normes bàsiques de seguretat minera es regiran, en el no específicament regulat en aquest article, pel que es disposa per als organismes de control autoritzats en la secció 1a, capítol IV, del Reglament de la infraestructura per a la qualitat i la seguretat industrial, aprovat pel Reial decret 2200/1995, de 28 de desembre.  
  
Sisé. L'article 43.7 del Reial decret 2200/1995, estableix l'obligació de l'òrgan competent de l'administració autonòmica de remetre al Ministeri d'Indústria, Turisme i Comerç les dades corresponents per a la seua inclusió en el Registre Integrat Industrial. Al seu torn, l'article 9.1 del Reial decret 559/2010, de 7 de maig, pel qual s'aprova el Reglament del Registre Integrat Industrial, estableix el deure dels òrgans competents en matèria d'indústria de les comunitats autònomes, de comunicar al Registre Integrat Industrial les dades bàsiques i complementàries establides en l'article 5 del citat reial decret, derivades de les autoritzacions concedides, així com les baixes del registre per cessaments d'activitat, canvis a una activitat fora de l'àmbit del Registre i totes les variacions significatives en les dades.  
  
Seté. L'article 44 del Reial decret 2200/1995, de 28 de desembre, estableix l'obligació dels organismes de control de mantenir les condicions i requisits que van servir de base per a la seua autorització, havent de comunicar qualsevol modificació d'aquests a l'Administració que va concedir l'autorització, acompanyada, si escau, de l'informe o certificat de l'entitat d'acreditació.  
Huité. L'article 43.6 del Reial decret 2200/1995, de 28 de desembre, estableix que en cas de cessament de l'activitat d'un organisme de control, el titular d'aquest haurà d'entregar la documentació lligada a la seua actuació com a tal a l'òrgan competent de l'administració pública on va presentar la declaració responsable.  
Nové. En el mateix sentit que l'apartat anterior, es pronuncia l'article 20 del Decret 125/2012, de 27 de juliol, del Consell, pel qual s'estableix el règim dels organismes de control en matèria de seguretat industrial en l'àmbit de la Comunitat Valenciana, estableix que en els casos de cessament de l'activitat d'un organisme de control, la persona titular d'aquest haurà d'entregar la documentació lligada als corresponents òrgans territorials competents en matèria d'indústria per raó del lloc on s'hagen realitzat les actuacions, en el termini màxim d'un mes des de la publicació d'aquest cessament en el Boletín Oficial del Estado i en el Diari Oficial de la Generalitat Valenciana. Igualment, notificaran als òrgans territorials competents en matèria d'indústria, i a les persones interessades les actuacions administratives que tinguen en tramitació.  
  
El compliment del que es disposa en aquest apartat no eximeix a Marsan Ingenieros, SL Unipersonal de les indemnitzacions que corresponguen o compromisos econòmics pogueren derivar-se del cessament d'activitat com a organisme de control.  
Dècim. El Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, l'article 30 del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Ocupació, que estableix que la Direcció General d'Indústria i Energia exercirà les funcions en matèria de mineria.  
  
En virtut dels antecedents de fet i fonaments de dret exposats, aquesta Direcció General d'Indústria i Energia acorda dictar la següent resolució:  
  
Primer  
Revocar la Resolució de la Direcció General d'Indústria i Energia de data 25.05.2016, per la qual s'autoritza amb l'abast que aquesta determina, a l'entitat Marsan Ingenieros, SL Unipersonal, amb CIF Q99327447, per a l'activitat d'inspecció com a entitat col·laboradora de l'Administració en l'àmbit de la mineria, conforme al Reial decret 863/1985, de 2 d'abril, pel qual s'aprova el Reglament general de normes bàsiques de seguretat minera.  
  
Segon  
Ordenar la publicació de la present resolució en el Diari Oficial de la Generalitat Valenciana (DOGV) i en Boletín Oficial del Estado (BOE).  
  
Tercer  
De conformitat amb el que s'estableix en l'article 43.6 del RD 2200/1995 i en l'article 20 del citat D 125/2012, Marsan Ingenieros, SL Unipersonal haurà d'entregar en les següents direccions la documentació lligada als corresponents òrgans territorials competents en matèria de mineria per raó del lloc on s'hagen realitzat les actuacions, en el termini màxim d'un mes des de la publicació d'aquesta resolució en el Boletín Oficial del Estado i en el Diari Oficial de la Generalitat Valenciana. Igualment, notificaran a aquests òrgans territorials competents en matèria de mineria, i a les persones interessades les actuacions administratives que tinguen en tramitació.  
  
Servei Territorial d'Indústria i Energia - Castelló  
C/ Cavallers, 8  
12492 Castelló de la Plana  
Tel: 313 849 159  
  
Servei Territorial d'Indústria i Energia - Alacant  
C/ Churruca, 29  
03856 Alacant  
Tel: 868 268 801  
  
Servei Territorial d'Indústria i Energia - València  
C/ Gregorio Gea, 27  
46662 València  
Tel: 012  
  
Així mateix, Marsan Ingenieros, SL Unipersonal presentarà junt amb la documentació una relació detallada (índex) de tots els documents que lliura, informant de la situació en què es troba cadascuna de les actuacions realitzades a la data del seu lliurament, indicant, si escau, les actuacions o resultats pendents de realitzar o obtindre. Igualment, acompanyarà una declaració responsable indicant que la documentació entregada en cada òrgan territorial és tota la que està en el seu poder sobre les actuacions realitzades.  
El compliment del que es disposa en aquest apartat no eximeix a Marsan Ingenieros, SL Unipersonal de les indemnitzacions que corresponguen, compromisos econòmics i de qualsevol altre tipus que pogueren derivar-se del cessament d'activitat com a organisme de control.  
  
Quart  
Notificar la present resolució a l'entitat interessada, i comunicar aquesta als òrgans provincials competents en matèria de mineria d'aquesta comunitat autònoma, a l'òrgan competent en matèria de Registre Integrat Industrial d'aquesta conselleria, a l'òrgan directiu competent en mineria del Ministeri per a la Transició Ecològica, així com a l'Entitat Nacional d'Acreditació (ENAC).  
  
La present resolució no és definitiva en via administrativa i contra ella podrà interposar-se recurs d'alçada davant la Secretaria Autonòmica d'Economia Sostenible, Sectors Productius i Comerç en el termini d'un mes, comptat des de l'endemà de la seua notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que la persona interessada puga exercitar qualsevol altre que estime oportú.  
  
València, 21 de gener de 2019.- La directora general d'Indústria i Energia: Maria Empar Martínez Bonafé.